
****

**โครงการ อบรมคุณธรรม จริยธรรม เพื่อป้องกันและแก้ปัญหาการทุจริต**

**แก่ข้าราชการตำรวจ สน.พหลโยธิน**

...............................................

**ชื่อโครงการ** อบรมคุณธรรม จริยธรรม เพื่อป้องกันและแก้ปัญหาการทุจริต แก่ข้าราชการตำรวจ สถานีตำรวจนครบาลพหลโยธิน

**เจ้าของโครงการ** วัดสิริกมลาวาส (วัดใหม่เสนานิคม) และ อมรรัชดา ร่วมกับ สถานีตำรวจนครบาลพหลโยธิน

**หน่วยงานรับผิดชอบ** ฝ่ายอำนวยการ สถานีตำรวจนครบาลพหลโยธิน

**๑.หลักการและเหตุผล**

ตามยุทธศาสตร์ชาติว่าด้วยการป้องกันและปราบปรามการทุจริต ยุทธศาสตร์ที่ 5 ปฏิรูปกลไก และกระบวนการปราบปรามการทุจริต ที่มุ่งเน้นและปรับปรุงพัฒนากลไก และ กระบวนการต่างๆของ การปราบปรามการทุจริตทั้งระบบ ให้สามารถดำเนินการได้อย่างรวดเร็วและมีประสิทธิภาพมากยิ่งขึ้น

พันตำรวจเอก ชิศณุพงศ์ สุริยานนท์ ผู้กำกับการสถานีตำรวจนครบาลพหลโยธิน ได้ตระหนัก และเล็งเห็นความสำคัญของการสร้างความตระหนักรู้ในการป้องกันและแก้ไขปัญหาการทุจริต มี ค่านิยมร่วมต้านทุจริต มีจิตสำนึกสาธารณะ และสามารถแยกแยะระหว่างผลประโยชน์ส่วนตนกับ ผลประโยชน์ส่วนรวมได้ โดยใช้การอบรมเป็นเครื่องมือในการเสริมสร้าง ทบทวนความรู้ความเข้าใจ และเป็นกลไกในการป้องกันและแก้ไขปัญหาการทุจริตให้มีประสิทธิภาพ

**๒. วัตถุประสงค์**

๒.๑ เพื่อเสริมสร้างค่านิยมด้านคุณธรรม จริยธรรม ในการป้องกันและแก้ไขปัญหาการทุจริต ของสถานีตำรวจนครบาลพหลโยธิน

2.2 เพื่อสร้างเสริมองค์ความรู้ด้านคุณธรรม จริยธรรม มีจิตสำนึกสาธารณะ และสามารถ แยกแยะระหว่างผลประโยชน์ส่วนตนกับผลประโยชน์ส่วนรวม

๒.๓ เพื่อให้ข้าราชการตำรวจ สถานีตำรวจนครบาลพหลโยธิน เป็นแบบอย่างที่ดีและสามารถให้ คำแนะนำแก่ข้าราชการในสังกัดได้อย่างถูกต้อง

**๓. เป้าหมาย**

3.1 ข้าราชการตำรวจ สถานีตำรวจนครบาลพหลโยธิน ทุกนาย

**4. วิธีดำเนินการ**

4.1 ประชาสัมพันธ์ และแต่งตั้งคณะทำงาน วางแผนการอบรม ประสานวิทยากร ขอใช้ สถานที่ ในการอบรม และสถานที่ในการทำบุญตักบาตร

4.๒ สรุปผลการจัดทำโครงการและรายงานเสนอผู้บังคับบัญชาตามลำดับชั้น

**5. สถานที่ดำเนินการ**

อมรรัชดา เขตจตุรจักร กรุงเทพฯ

**6.ระยะเวลาการดำเนินการ**

ระยะเวลาปีงบประมาณ 2567 ช่วงเดือน ตุลาคม -พฤศจิกายน ๒๕๖๗

**7. งบประมาณ**

งบประมาณซึ่งได้รับสนับสนุน จาก กต.ตร.สน.พหลโยธิน , ผู้บังคับบัญชา และภาคเอกชน

**8. ผลที่คาดว่าจะได้รับได้รับ**

8.๑ ผู้เข้ารับการอบรมมีองค์ความรู้ด้านคุณธรรม จริยธรรม เพื่อป้องกันการทุจริต

8.๒ ข้าราชการตำรวจในสังกัด มีการพัฒนาความคิด จิตสำนึก ค่านิยม ทัศนคติและ วัฒนธรรมองค์กรดีขึ้น

๘.๓ หน่วยงานมีภาพลักษณ์ที่ดี ขึ้น เป็นที่ศรัทธาเชื่อมั่นของประชาชน

**9. หน่วยงานรับผิดชอบ**

งานอำนวยการ

พันตำรวจตรี ผู้เสนอโครงการ


( วุฒิชัย ปานสมบัติ )

สารวัตรอำนวยการ สถานีตำรวจนครบาลพหลโยธิน



พันตำรวจโท ผู้เห็นชอบโครงการ

( กชกร ไทรศาศวัต )

 รองผู้กำกับการ (ป้องกันปราบปราม) สถานีตำรวจนครบาลพหลโยธิน

พันตำรวจเอก ผู้อนุมัติโครงการ

( ชิศณุพงศ์ สุริยานนท์ )

ผู้กำกับการสถานีตำรวจนครบาลพหลโยธิน









